	Parlamentul European
2019-2024
	[image: EP logo RGB_Mute]



<Commission>{EMPL}Comisia pentru ocuparea forței de muncă și afaceri sociale</Commission>

[bookmark: _GoBack]<RefProc>2023/2143(DEC)</RefProc>
<Date>{05/02/2024}5.2.2024</Date>
<TitreType>AVIZ</TitreType>
<CommissionResp>al Comisiei pentru ocuparea forței de muncă și afaceri sociale</CommissionResp>
<CommissionInt>destinat Comisiei pentru control bugetar</CommissionInt>
<Titre>referitor la descărcarea de gestiune pentru execuția bugetului Centrului European pentru Dezvoltarea Formării Profesionale (Cedefop)</Titre>
<DocRef>(2023/2143(DEC))</DocRef>
Raportoare pentru aviz: <Depute>Romana Tomc</Depute>


PA_NonLeg

SUGESTII
Comisia pentru ocuparea forței de muncă și afaceri sociale recomandă Comisiei pentru control bugetar, care este comisie competentă, includerea următoarelor sugestii în propunerea de rezoluție ce urmează a fi adoptată:
–	având în vedere raportul anual al Curții de Conturi Europene referitor la execuția bugetului UE aferent exercițiului financiar 2022,
–	având în vedere Raportul anual al Curții de Conturi Europene privind agențiile UE pentru exercițiul financiar 2022,
–	având în vedere Raportul anual de activitate consolidat pe 2022 al Cedefop,
1.	își exprimă satisfacția că legalitatea și regularitatea operațiunilor subiacente conturilor anuale ale Centrului European pentru Dezvoltarea Formării Profesionale (denumit în continuare „Cedefop”) pentru exercițiul financiar 2022 au fost constatate de Curtea de Conturi (denumită în continuare „Curtea”) și că situația sa financiară la 31 decembrie 2022 este corect prezentată;
2.	apreciază că bugetul Cedefop pentru exercițiul financiar 2022 a crescut la 26 de milioane EUR (25 de milioane EUR în 2021)[footnoteRef:1]; își exprimă satisfacția cu privire la faptul că Cedefop a utilizat în principal toate fondurile disponibile, cu o rată globală de execuție bugetară de 99,98 %; [1:  aceste cifre legate de buget au fost preluate din Raportul anual al CCE privind agențiile UE pentru exercițiul financiar 2022 și se bazează pe totalul creditelor de plată disponibile în cursul exercițiului financiar.] 

3.	apreciază activitățile și munca de înaltă calitate a Cedefop, prin care asigură activități de cercetare, analiză și consultanță tehnică și expertiză pentru politicile în domeniul educației și formării profesionale (EFP), al calificărilor și al competențelor, vizând să promoveze formări de înaltă calitate, adaptate nevoilor individuale și ale pieței muncii; subliniază necesitatea de a asigura în continuare resurse umane și financiare adecvate, care să permită Centrului să își îndeplinească mandatul și să continue realizarea programului său de lucru cu o rată foarte ridicată de finalizare a activităților;
4.	salută eforturile Centrului de a contribui la analizarea impactului pandemiei și al tranziției digitale asupra adaptării practicilor comerciale la noile realități de pe piața muncii din Uniune, de exemplu prin intermediul Sondajului european în rândul întreprinderilor legat de COVID-19, în colaborare cu Eurofound; în plus, salută rolul Centrului în compilarea și diseminarea cercetărilor privind nepotrivirile competențelor; subliniază, în această privință, exercițiile de previziune a competențelor sectoriale ale Centrului, deci o abordare prospectivă pentru a înțelege care sunt profilurile de competențe necesare pentru tranziția dublă;
5.	reamintește că Centrul are un rol important în a asigura integrarea competențelor digitale în EFP în întreaga Uniune și în a monitoriza punerea în aplicare și impactul recomandărilor Consiliului privind Agenda pentru competențe în Europa, educația și formarea profesională (EFP) pentru competitivitate durabilă, echitate socială și reziliență și Planul de acțiune pentru educația digitală;
6.	ia act de faptul că, din cauza ratelor ridicate ale inflației și a ajustării salariale aferente, creșterile salariale peste proiecțiile inițiale, împreună cu o creștere a factorului de ponderare, flexibilitatea de a asigura resurse suplimentare pentru activitatea de bază a fost limitată;
7.	felicită Cedefop pentru angajamentul său față de Anul european al tineretului și pentru coordonarea cu succes, alături de Eurofound, a evenimentului organizat de 5 agenții, intitulat „Tineretul pe primul loc!” Ocuparea forței de muncă, competențe și politici sociale care lucrează pentru tinerii europeni într-o perioadă de incertitudine”, găzduită de Parlamentul European în septembrie 2022; apreciază că evenimentul a reprezentat o oportunitate suplimentară de a discuta despre politicile de tineret, precum și despre oportunitățile și provocările cu care se confruntă tinerii, în ceea ce privește ocuparea forței de muncă, condițiile de muncă, bunăstarea și sănătatea mintală;
8.	regretă faptul că Curtea a constatat nereguli legate de plata diurnelor efectuate de Cedefop către doi experți naționali detașați (END) angajați de Cedefop; recunoaște faptul că Cedefop a identificat și documentat astfel de nereguli în registrul de neconformitate și a rectificat situația pe baza consilierii juridice externe; salută obiectivul Centrului de a-și modifica normele pentru a permite oricărui END care trebuie să își schimbe locul de reședință și să se mute în Salonic să fie eligibil pentru a primi indemnizații, deoarece acest lucru ar asigura, de asemenea, un tratament egal al END, indiferent de naționalitatea lor;
9.	regretă că Curtea a găsit observații cu privire la gestiunea bugetară, în special că metoda de calcul a contribuției nu a fost aplicată corect și solicită Cedefop să-și îmbunătățească procedurile interne în acest sens;
10.	felicită Cedefop pentru că a elaborat un plan instituțional de îmbunătățire a eficienței energetice și a neutralității climatice a operațiunilor sale;
11.	salută faptul că Cedefop a finalizat toate acțiunile întreprinse ca urmare a observațiilor Curții de Conturi referitoare la execuția bugetului aferent exercițiului financiar 2021;
12.	recomandă, pe baza datelor disponibile, să se acorde directorului executiv al Centrului European pentru Dezvoltarea Formării Profesionale descărcarea de gestiune pentru execuția bugetului Cedefop aferent exercițiului financiar 2022.

ANEXĂ: ENTITĂȚILE SAU PERSOANELE
DE LA CARE RAPORTOAREA PENTRU AVIZ A PRIMIT CONTRIBUȚII
<FootprintIntro>Raportoarea declară pe propria răspundere că nu a primit nicio contribuție de la nicio entitate sau persoană care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro>

